PRIENŲ RAJONO SAVIVALDYBĖS administracijos

švietimo IR SPORTO skyrius

Biudžetinė įstaiga. Laisvės a. 12, LT-59126 Prienai,

tel. +370 319 61 134, el. p. rimvydas.zailskas@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ „REVUONOS“ PAGRINDINĖS MOKYKLOS 2023 M. METINIŲ ATASKAITŲ RINKINIO PATVIRTINIMO“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

Patvirtinti Prienų „Revuonos“ pagrindinės mokyklos (toliau – Mokykla) 2023 m. metinių ataskaitų rinkinį.

Siūlomos teisinio reguliavimo nuostatos:

Vadovaujantis Lietuvos Respublikos vietos savivaldos įstatymo 15 straipsnio 3 dalies 1 punktu, paprastoji Prienų rajono savivaldybės tarybos kompetencija yra tvirtinti savivaldybės biudžetinių įstaigų metinių ataskaitų rinkinius. Prienų rajono savivaldybės tarybos veiklos reglamento, patvirtinto Savivaldybės tarybos 2023 m. balandžio 13 d. sprendimu Nr. T3-81 „Dėl Prienų rajono savivaldybės tarybos veiklos reglamento patvirtinimo“, 200 punkte nurodyta, kad Savivaldybės taryba sprendimą dėl biudžetinių įstaigų metinės veiklos ataskaitų ir metinių finansinių ataskaitų rinkinių tvirtinimo turi priimti iki kiekvienų metų liepos 1 dienos.

Laukiami rezultatai:

Savivaldybės taryba patvirtins Mokyklos 2023 m. metinių ataskaitų rinkinį.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Vadovaudamasi Lietuvos Respublikos viešojo sektoriaus atskaitomybės įstatymo 17 straipsnio 10 dalimi, Mokykla teikia Savivaldybės tarybai tvirtinti 2023 m. metinių ataskaitų rinkinį: veiklos ataskaitą; finansines ataskaitas (finansinės būklės ataskaitą; veiklos rezultatų ataskaitą; pinigų srautų ataskaitą; grynojo turto pokyčių ataskaitą; finansinių ataskaitų aiškinamąjį raštą); biudžeto vykdymo ataskaitas (išlaidų sąmatos vykdymo ataskaitą ir biudžeto vykdymo ataskaitų aiškinamąjį raštą).

Lyginamasis variantas:

Nėra.

Švietimo ir sporto skyriaus vedėjas	Rimvydas Zailskas